KISKŐRÖS VÁROS POLGÁRMESTERE

ELŐTERJESZTÉS

(a Képviselő-testület 2011. november 16-i ülésére)

TÁRGY: VEZETÉKJOG BIZTOSÍTÁSA AZ EDF DÉMÁSZ HÁLÓZATI ELOSZTÓ KFT.  RÉSZÉRE

A PRIMAVILL Hálózatszerelő Kft. tervezi, az EDF DÉMÁSZ Hálózati Elosztó Kft. megbízásából, a Kiskőrös Pannon Pálinka Kft. Sövény u. 48. szám alatti ingatlan energia ellátásának biztosításához szükséges terveket, a határozat-tervezet melléklete szerinti nyomvonalrajznak megfelelően. Ennek érdekében az önkormányzati tulajdonú kiskőrösi 

· 4776 hrsz-ú közúton 153,7 m hosszúságú, 2,2 m szélességű, 338,1 m2 biztonsági övezetű, 20 kV-os feszültség szintű földkábelt, valamint 8,83 m hosszúságú, 7 m szélességű, 61,8 m2 biztonsági övezetű légvezetéket,

· 4734 hrsz-ú közúton 288,5 m hosszúságú, 2,2 m szélességű, 634,7 m2 biztonsági övezetű, 20 kV-os feszültség színtű földalatti vezetéket,

· 4677 hrsz-ú közúton 3,1 m hosszúságú, 2,2 m szélességű, 6,8 m2 biztonsági övezetű, 20 kV-os feszültség szintű földkábelt, valamint 55,16 m hosszúságú, 5,76 m szélességű, 317,7 m2 biztonsági övezetű légvezetéket és 1 db oszlopot 

kívánnak lefektetni, illetve elhelyezni.

A tervező kérte, hogy az Önkormányzat az önkormányzati ingatlanok vonatkozásában járuljon hozzá a tervezett beruházáshoz, a kábelek létesítéséhez, az oszlop elhelyezéséhez és a vezetékjog alapításához.

Mivel a vezetékek kiépítése és az oszlop elhelyezése az önkormányzati ingatlanok rendeltetésszerű használatát nem akadályozza, javasolom, a Képviselő-testület járuljon hozzá, hogy az EDF DÉMÁSZ Hálózati elosztó Kft. a tervezett beruházásokat elvégezze.

Figyelemmel Kiskőrös Város Önkormányzata és a DÉMÁSZ Rt. (e jogviszonyban az EDF DÉMÁSZ Hálózati Kft. jogelődje) között 2002. július 29-én létrejött, Kiskőrös város területfejlesztési terveinek támogatása és a közterületen telepítendő közművek elhelyezésére vonatkozó együttműködési megállapodásban foglaltakra (mely szerint a Kft. évente meghatározott keretösszeg erejéig saját forrásból fejlesztéseket, közmű-kiváltásokat stb. végez, melynek ellenében az Önkormányzat ingyenesen engedélyezi a villamos-közművek elhelyezését) javasolom, hogy a Képviselő-testület a határozat-tervezetben foglaltak szerint járuljon hozzá a vezetékek kiépítéséhez és a vezetékjog alapításához.

Kiskőrös, 2011. november 2.


Domonyi László sk.


polgármester

HATÁROZAT-TERVEZET

1. A Képviselő-testület hozzájárul ahhoz, hogy az EDF DÉMÁSZ Hálózati Elosztó Kft. (6720 Szeged, Klauzál tér 1.) a határozat-tervezet mellékletét képező nyomvonalrajz szerint, az önkormányzati tulajdonú, kiskőrösi

· 4776 hrsz-ú közúton 153,7 m hosszúságú, 2,2 m szélességű, 338,1 m2 biztonsági övezetű, 20 kV-os feszültség szintű földkábelt, valamint 8,83 m hosszúságú, 7 m szélességű, 61,8 m2 biztonsági övezetű légvezetéket,

· 4734 hrsz-ú közúton 288,5 m hosszúságú, 2,2 m szélességű, 634,7 m2 biztonsági övezetű, 20 kV-os feszültség színtű föld alatti vezetéket,

· 4677 hrsz-ú közúton 3,1 m hosszúságú, 2,2 m szélességű, 6,8 m2 biztonsági övezetű, 20 kV-os feszültség szintű földkábelt, valamint 55,16 m hosszúságú, 5,76 m szélességű, 317,7 m2 biztonsági övezetű légvezetéket és 1 db oszlopot fektessen le, illetve helyezzen el.
2. A Képviselő-testület megállapítja, hogy Kiskőrös Város Önkormányzata és a DÉMÁSZ Rt. (jelen jogügylet vonatkozásában, mint az EDF DÉMÁSZ Hálózati Elosztó Kft. jogelődje) között 2002. július 29-én létrejött, Kiskőrös város területfejlesztési terveinek támogatására és a közterületen telepítendő villamos közművek elhelyezésére vonatkozó együttműködési megállapodás alapján, az EDF DÉMÁSZ Hálózati Elosztó Kft-nek a vezetékjog alapításával kapcsolatos fizetési kötelezettsége nincs.

3. A Képviselő-testület felhatalmazza a polgármestert a vezetékek létesítésére vonatkozó tulajdonosi hozzájárulások megadására, és a vezetékjog alapítására vonatkozó megállapodás megkötésére.

Felelős:
polgármester 

Határidő:
2011. november 2.

